Corsaren, 1842-05-20
Et Brev til Redactionen. Hr. Corfar! Med megen Tilfredsstillelse har jeg, der selv er Læge, i Deres forrige Nr. seet Dem yde Professor Otto den fortjente Anerkjendelse for hans Forslag om Menneskehedens Forbedring og Forædling ved blide Midler. I Deres Jver for at tildele ham den ham tilkommende Ros har De imidlertid, som mig synes, være noget partisk i hans Faveur, idet De har tilbageholdt den Deel af hans Forslag, der viser, at det i sin Heelhed dog ikke er ganske nyt, men tildeels laant af et andet Værk, nemlig Capitain Marryats Roman: "Midshipman Casy." Dette træder klarlig frem ved den Deel af Forslaget, der omhandler Børnenes Opdragelse, den Maade, hvorpaa deres gode Evner skulle udvilles og deres onde dito underkues. At udvikle de gode Evner er efter Profesfor Otto's og salig Mr. Casy's Forklaring at udvikle de Organer, hvor de gode Evner sidde; voxe hine, saa voxe disse naturligviis. At underkue de onde Tilbøieligheder er at indskrænke de Organer, hvori de have Sæde. Det glæder mig at kunne tilføie den Efterretning, som jeg paa tredie Haand har modtaget, at nemlig Hr. Professoren har gjenopbygget den af Hr. Casy opfundne Maskine, dog med de Forbedringer, som desværre dengang forhindredes, formedelst at Hr. Casy selv omkom i den. Denne Maskine forener i al sin Simpelhed et Opfostringshuus og et Forbedringshuus, en Anstalt, hvor Børnene kunne blive opdragne i alle Dydens Grundsætninger, ved at deres Dydsorganer bringes under en lufttom Klokke og saaledes trækkes i Veiret, og hvor tillige Forbryderne kunne blive forbedrede, derved, at deres slette Tilbøieligheders Organer knuges ind i Hovedet igjen. Et Exemplar skal allerede være opstillet i Forbedringshuset paa Christianshavn, og det skal være forbausende, hvorledes de derved gjorte Jagttagelser have bestyrket Professorens Theori. Efter at have havt Forbryderne under Maskinen kunde han paavise, at næsten hos dem Alle var Tyvsorganet udviklet i høi Grad, hvilket opvakte en overordentlig Forundring hos Anstaltens Opsynsmænd. Professoren skal have foreslaaet vedkommende høie Collegier, at alle Skolebestyrere, for at kunne med desto større Kraft indvirke paa Ungdommen, skulde tage et Cursus i Maskinen. Endvidere vil det blive foreslaaet vedkommende høie Collegium, at benytte Opfindelsen til at forbedre Liberalisterne. Deres Baghoveder behøve kun at bringes derunder for at Krakiler-Organet kan blive trykket ind. Det mærkelige Attentat, der forleden Aften skete paa "Fædrelandet", tilsigtede uden Tvivl at føre det herud og undertrykke det BagvadskelsesOrgan, det har lagt for Dagen ved at anmelde Professorens Plan. Flere Andre have allerede med Held besøgt Anstalten i den sidste Tid, og den er derfor nu formeligt beleiret. Saaledes seer man Statsgjældsafbetalerne ivrig lade Formerelsesorganet udvide, men, som man frygter, i en saadan Grad, at den øvrige Hjerne vil lide lidt derunder. "Dagen" kom ogsaa derned og udbad sig Besmykkelsesorganet videt ud. Ved Undersøgelsen bemærkede Professoren, at det allerede var temmeligt stærkt udviklet; men "Dagen" svarede, at nu kom Stænderne, og saa kunde man aldrig have for meget deraf. "Nu! ja, ja!" svarede Professoren; "men af hvilket andet Organ skal da den Udvidelse bekostes, som det af Dem betegnede Organ saaledes skal have?" "Hør," hvidskede, "Dagen," "der er et Organ, som alligevel sidder til ingen Nytte og foraarsager mig stor Gene. Det er Sanddruhedsorganet; tag det." - Professoren befølte nu dette; men efter befølelsen gjorde han en Mine, som om han var en Pantelaaner og En vilde laane 5 Rbd. af ham paa en Sexskilling. - "Figaro" har ogsaa været dernede, men han maatte vende hjem med uforrettet Sag, da Professoren erklærede, at, naar man vilde have gjort Experiment med et Hoved, maatte man absolut medbringe et. Vil man i det Hele med Kraft og Jver benytte denne herlige Opfindelse, forestaaer der vistnok Danmark en gylden Tid. Lydighed hos Folket og Retfærdighed hos de Regjerende begrunder jo Folkelykke, og man kan altsaa ikke have for Meget af disse. Overalt i Landet oprettes altsaa slige Maskiner; Folket lader Lydighedsorganet end mere udvikle, og de Regjerende experimentere daglig med at udvikle Reffærdighedsorganet, endnu mere - J de Sogne, hvor der er Eiendomsusikkerhed, lader man alle Jndvaanere faae Retssikkerhedsorganet videt ud og Politimestrene til yderligere Sikkerhed faae Paapassenhedsorganet gjort større. - Paa Baptisterne indtrykker man Gjendøberorganet. - Blandt Ladegaardslemmerne udvider man Nølsomhedsorganet; det samme paa Justitsraad Petersen. - Al Strid og Processyge mellem Borgerne ophører. Har En Begjærlighed til sin Naboes Huusgeraad eller anden Eiendom, saa bringer bemeldte Nabo ham blot under Maskinen og trykker ham Begjærlighedsorganet ind. Vil en Kjøbmand gjøre svigagtig Fallit, saa bekoste hans Creditorer blot Betalingsorganet udvidet til den behørige Størrelse o. s. v. Den Eneste, der vil tabe ved Alt dette, er Menneskekjenderen, Psychologen; thi hans hele Viden bliver unyttig. Idag er en Mand hidsig, men godmodig; sparsommelig, men hjælpsom i virkelig Nød; streng imod Andre, men selv tilforladelig og fast. Stolende herpaa gaaer Menneskekjenderen imorgen hen for i en stor Pengeforlegenhed at laane en Sum af ham. Men samme Morgen har Manden trykket Godmodighedsorganet ind, udvidet Sparsommeligheds- men indskrænket Hjælpsomhedsorganet, og den skuffede Menneskekjender modtager følgelig et uventet men bestemt Afslag. Dog maa Hensyn hertil naturligviis ikke faae nogen Jndflydelse fremfor de andre glimrende Sider, der anbefale Planen.